Kuusalu Keskkooli hoolekogu protokoll nr 7 
2013/2014 õppeaastal
Koosolek toimus 24.04.2014 kell 18.00 – 20.10 Kuusalu Keskkooli lugemissaalis

Puudusid: Ingrit Keerma

1. Õppekasvatustöö
Anti ülevaade toimunud arengutest õpilase õppetöös. 

2.  Kooli haridusspetsialistide palgad
Maria koostas esialgse drafti märgukirjast kohalikule omavalitsusele. Kui õpetajate palgad on tõusnud 5 aasta jooksul 24%, siis spetsialistidel vaid 10%. Tegemist on väga vajalike spetsialistidega, kes toetavad lisaks õpilastele ja vanematele ka õpetajaid. Margus Soom tegi ettepaneku, et märgukirja võiks volikogule saata sügisel, mil algab uue eelarve tegemine. Praegu sellele kirjale ei reageeritaks. 
Otsus: märgikiri kooli hariduspetsialistide palkade kohta siiski koostada ja edastada kevadel. Kooli juhtkond annab sisendi ning hoolekogu esimees edastab drafti liikmetele kooskõlastamiseks.


3. Hoolekogu koosseisu ja moodustamise korra ülevaatamine 
Üleval on kaks küsimust, mis vajab hääletamist.
1. Kas teha uus ja oma töökord või kohendada olemasolevat?
2. Kas tuleks viia PGSiga vastavusse?
Otsus nr 1: 5 poolthääle ja 0 vastuhäälega otsustati edasi liikuda oma töökorra koostamisega. Põhjus: Olemasolev töökord ei määratle ümbervalimisi, hoolekogust lahkumise võimalusi, sh ennetähtaegset liikme volituste lõpetamist. 
Otsus nr 2: 5 poolthääle ning 0 vastuhäälega otsustati hoolekogu töökord viia vastavusse PGSiga.
Otsus nr 3: töörühm koosseisus Piret Kamber, Maria Trei, Heleri Paiste ja Ingrit Keerma valmistavad ette Kuusalu Keskkooli hoolekogu töökorra dokumendi ning edastavad selle hoolekogu liikmetele ülevaatamiseks ja kooskõlastamiseks 15. augustiks 2014. Kuusalu Vallavalitsusele esitatakse dokument ettepanekuga kinnitamiseks septembris 2014.
Heleri Paiste tegi ettepaneku kaasata hoolekogu töökorra loomise juurde Triin Lõhmus.
Otsus nr 4: kaaluda hoolekogu töökorda sisse kirjutada hoolekogu liikme ennetähtaegse lõppemise kord järgmises sõnastuses:
Hoolekogu liikme volitused lõppevad ennetähtaegselt:
· Esindajaks valitud lapsevanema lapse väljaarvamisel kooli õpilaste nimekirjast;
· Esindajaks valitud õpetaja töösuhte lõppemisel;
· Esindajaks valitud õpilase väljaarvamisel kooli õpilaste nimekirjast;
· Hoolekogu liikme kirjaliku avalduse põhjal.
Otsus nr 5: Hoolekogu liikme lahkumisel asendatakse hoolekogu liige asendusliikmega. Lapsevanemate üldkoosolekul valitakse hoolekogu liikmed (5 põhiliiget) ning 4 asendusliiget. Asendusliikmed võivad hoolekogu koosolekul osaleda, kuid neil puudub hääleõigus. 
Otsus nr 6: Õpilasesindusel määrata samuti asendusliige. Üks hoolekogu liige määratakse kooli vilistlasnõukogu poolt.
Otsus nr 7: Otsuse hoolekogu liikme tagasikutsumise kohta teeb organ, kes liikme määras.

4. Kooli kodukord
[bookmark: _GoBack]Kristin Parve tegi kokkuvõtte tehtud tööst ning teavitas, et tegeleb dokumendi vormistamisega. Edastab maikuu jooksul hoolekogu liikmetele tutvumiseks. Hoolekogu koosseis vaatab dokumendi üle ning edastab ettepanekud kooli kodukorra muutmiseks kooli juhtkonnale.
Otsus: Maria edastab Andmekaitse Inspektsiooni poolt koostatud juhendi kaamerate kasutamise kohta kõigile hoolekogu liikmetele ja kooli juhtkonnale kooli kodukorra täiendamiseks punkti 12.2. osas.

5. Kooli olümpiamängud
Heleri Paiste tegi ülevaate tegevustest. Olümpiaküla mõte realiseeritakse puhketelgina, kus lohutatakse, puhatakse ja vajadusel plaasterdatakse. Plaan on valmis ning olemas on ka inimesed, kes saavad tulla appi.
Keskendutud on 4.06 õhtul toimuvale peole. Kogutakse raha õhtuse peo tarvis heategevuse kaudu.  Kokku on vaja 1300 eurot. Esialgu on eesmärgiks info edastamine ja inimeste teadlikkuse kasv. 
Kooli Olümpiakohvikuga minnakse mailaadale. Üleskutse on saadetud klasside listidesse, et toodaks kooke ja küpsetisi, mida saaks müüa. 
Peale 1. maid muudetakse flaieri teksti. Facebooki lehel ja kodulehel teavitatakse pidevalt.  Maskott on valmimisel.
Kristin on valmis viima reklaami (flaiereid) laiali, et suurendada õpilaste teadlikkust olümpiamängude toimumisest. Klassijuhatajad võiksid rääkida sellest oma klassides.
Peost võiks kujuneda igakevadine traditsioon. Ootame jätkuvalt vabatahtlikke olümpiale kaasa aitama.

6. Liiklemine kooli parklas
Politsei esindaja tuli kooli ja koos juhtkonnaga vaadati plats üle. Inspektor tegi ettepanekud, kuidas liikluskorraldust kooli parklas muuta, sh lisada liiklusmärke ja märgistada busside parklast väljakeeramise kurv kollase joonega. Direktor pöördus selles küsimuses ka valla majandusspetsialisti Madis Praksi poole ning valla esindaja lubas leida vahendid märgistuse uuendamiseks ja märkide lisamiseks. Tööd planeeritakse teostada mais. Kui tööd valmis, siis edastatakse info kooli kodulehe kaudu. 
Heleri Paiste soovitas kollase riba tegemise hoolikalt läbi kaaluda, sest parkla jääb aeg-ajalt väikeseks ning see võib kaasa tuua massilise liikluseeskirjade rikkumise.

7. Jooksvad küsimused
Maria teavitas, et esmaspäevane mudilaskoori proov läheb tihti pikemaks vahetunni arvelt ning lapsed jäävad sööma ja huviringidesse hiljaks. Kooli juhtkond teavitab õpetajat.

Direktor andis teada, et kuna sügisel on taaskord tulemas 3 klassikomplekti lapsi I klassi, siis on tekkinud ruumipuudus. Samuti ei ole leitud õpetajat, kuigi neid otsitakse paljude kanalite kaudu. 

Heleri tegi ettepaneku minna üle kolme õppeveerandi peale. IV veerand jääb päevade poolest liiga lühikeseks. Et mitte tekitada tugevat ajasurvet hinnete väljapanemisel, siis võiks hinded välja panna kolm korda aastas algkooli ja põhikooli osas. Koolivaheajad ja trimestri hinded ei pea käima käsikäes.
Direktori sõnul võiks kaaluda seda mõtet. Hetkel ei oska öelda, mida õpetajad sellest arvavad, kuid õppenõukogus võib seda arutada. On olemas selliseid koole, kus on teised ajad vaheaegadel ja ka õppeveerandeid on vähem.

Kooli arengukava tuleb ülevaatamisele sügisel.

8.  Uue koosoleku aja kokkuleppimine
Järgmine koosolek toimub sügisel, täpne kuupäev leptakse kokku meili teel. 

